Se hvordan vejret i Nordjylland bliver fredag eftermiddag og aften når stormen Alexander trækker ind over landet.

De hårde vinde fra stormlavtrykket Alexander kommer ikke til Nordjylland, men vejret her i regionen bliver stadig påvirket af "ham". I løbet af eftermiddagen kommer der relativt store mængder slud eller tøsne over det nordjyske, melder TV2 Vejrets Andreas Nyholm, der siger at chancen for sne, der - i hvert fald for en stund - vil blive liggende er størst, jo længere mod nord man befinder sig. Det er derfor Vendsyssel, der kan se frem til den hvide nedbør, og samtidig også temperaturer lige over eller på frysepunktet. Længere mod syd i regionen vil temperaturen komme til at lægge på et par grader. Fredag aften drejer vinden i vest. Det vil føles blæsende, men det kommer slet ikke i nærheden af de vindstyrker Alexander kommer til at præstere i Sønderjylland, på Sjælland og specielt på Bornholm. Samtidig stiger temperaturen og den eventuelle tøsne vil snart være væk igen.